lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru oc en es lv lv lv lv lv lv lv lv lv lv lv lv lv lv lv lv sl es lv es lv lv lv lv lv lv lv lv nl lv lt lv en nl gl lv lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Katram ukraiņu bēgļu bērnam izstrādās individuālu izglītības apguves plānu – ZZ.lv
Vārda dienas svin: Modra, Francis, Dmitrijs
andra.ozola@zz.lv - 21.03.2022 - 17:51
Katram ukraiņu bēgļu bērnam, kas nonāks Latvijā, tiks izstrādāts individuāls izglītības programmas apguves plāns, kas atbilst bērna personīgajām vajadzībām, Latvijas Pašvaldību savienības Izglītības un kultūras komitejas sēdē skaidroja Izglītības un zinātnes ministrijas (IZM) Izglītības departamenta vecākā eksperte vispārējās izglītības jomā Olita Arkle.
Piemēram, ja bērnam ir nepieciešamas papildus nodarbības matemātikā vai ukraiņu valodā vai ja bērns piedalījās dažādās interešu izglītības nodarbībās, viņam tiks mēģināts nodrošināt līdzīgas iespējas pašvaldībā, kurā bērns būs nonācis Latvijā. Bērnu individuālie izglītības plāni būšot elastīgi un var tikt mainīti atkarībā no bērna vajadzībām. Individuālos plānus iesnieguma veidā izglītības iestādes vadītājam iesniegs viens no bērna likumiskajiem pārstāvjiem.
Arkle skaidroja, ka bēgļu bērnu uzņemšana izglītības iestādēs nav jauna procedūra, šādi procesi Latvijā notiek jau kopš 2010.gada.
Pirmsskolas izglītības iestādēs uzņems bērnus no 1,5 gadu vecumu līdz 4 gadu vecumam. Bērna vecāki varēs izvēlēties, no kāda vecuma bērns sāks apmeklēt pirmsskolas izglītības iestādi. Pašvaldības varēs piesaistīt privātās izglītības iestādes pamatizglītības un vispārējās vidējās izglītības nodrošināšanā Ukrainas bērniem.
Saturs turpināsies pēc reklāmas.
Nepilngadīgajiem Ukrainas civiliedzīvotājiem ir tiesības arī turpināt iepriekš uzsāktās profesionālās izglītības ieguvi. Arkle aicināja, ja pašvaldībā, kurā atrodas bēgļu bērns, nav iespējams turpināt bērna sākto profesionālās izglītības programmu, tad pašvaldībai ir nepieciešams sazināties ar IZM, lai meklētu risinājumus.
Ja Ukrainā civiliedzīvotājs ieguva speciālo izglītību pirmsskolas, pamatizglītības vai vidējās izglītības pakāpē, viņš varēs iegūt rīkojumu apmeklēt speciālās izglītības iestādi Latvijā bez pedagoģiski medicīniskās komisijas atzinuma, skaidroja Arkle.
Pašvaldībai, katru mēnesi iesniedzot atskaiti, būs iespēja pieprasīt samaksu par papildu darbu pedagogiem un mācību līdzekļu pirkšanu. Kā skaidroja Arkle, IZM vēl veido šo atskaišu paraugu.
Saturs turpināsies pēc reklāmas.
Arkle uzsvēra, ka pašreizējais plāns ir īstermiņa plāns, lai sniegtu bērniem iespēju pabeigt pašreizējo mācību gadu un nodrošinātu trīs nedēļas papildus mācības jūnijā tiem bērniem, kam tas ir nepieciešams.
Sadarbojoties ar Valsts izglītības attīstības aģentūru un Kultūras ministriju, IZM plāno piesaistīt ukraiņu apmaiņas studentus Latvijā, lai viņi palīdzētu bērnu mācīšanās procesā un tiktu izveidota kāda vasaras nometne ukraiņu bērniem.
Izglītības kvalitātes valsts dienesta vadītāja Inita Juhnēviča skaidroja, ka Ukrainas civiliedzīvotāji Latvijā drīkst strādāt par pedagogu vai auklīti ukraiņu bērniem. Ukrainas civiliedzīvotājiem nav jāpierāda pedagogu kvalitātes statuss un viņi drīkst strādāt tikai kā ukraiņu bērnu skolotāji. Pilngadīgs Ukrainas civiliedzīvotājs par bērnu uzraudzības pakalpojuma sniedzēju kļūst pēc reģistrācijas Bērnu uzraudzības pakalpojumu sniedzēju reģistrā.
Saturs turpināsies pēc reklāmas.
Savukārt Ukraiņu psihologi drīkst strādāt Latvijā ar ukraiņu bērniem tikai, ja ir pierādīta sekojošā augstākā izglītība psiholoģijā.
Valsts izglītības satura centra vadītāja Liene Voroņenko skaidroja, ka gada vērtējums bēgļiem netiks izlikts tādos priekšmetos kā latviešu valoda, Latvijas vēsture un literatūra. Joprojām tiek spriests par 9. un 12.klases diplomu izsniegšanu ukraiņu skolēniem, jo bērni no Ukrainas, iegūstot izglītību, nekārto attiecīgajā izglītības pakāpē noteiktos valsts pārbaudes darbus.
Izglītība Latvijas ziņas Ukraina
Mirušo Covid-19 pacientu skaits Latvijā pārsniedzis 6000
Jelgavā no 1.novembra un nākamā gada 1. maija pieaugs maksa par ūdeni un kanalizāciju
Izmaksās 152 290 eiro kompensācijās par vakcinācijas pret Covid-19 komplikācijām
Jelgavas pilī trešdien notiks Donoru diena
Aicina uz konferenci “Skolotājs ir personība”
Arī otrdien Latvijā gaidāms lietus un brāzmains vējš
Lai komentētu, jums jāpiesakās sistēmā.
Vai Latvijā ir nopērkami mazlietoti BMW, kas tiešām kalpos ilgi?
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.